Otto Hasibuan

Otto Hasibuan (lahèr 5 Mei 1955) panèka pangacara bân pangusaha Indonesia sè ajabat mènangka Bekkèl Menteri Koordinator Bidang Hokom, Hak Asasi Manossa, Imigrasi, bân Pemasyarakatan sejjhâk tangghâl 21 Oktober 2024 dâlem Kabinet Merah Putih è pamarènta'anna Prabowo Subianto bân Gibran Rakabuming Raka. Salèrana jhughân ajabat mènangka Katua Umum Parkompolan Advokat Indonesia (PERADI). Otto Hasibuan panèka Bekkèl menteri palèng towa (bâkto èlanti') salanjhângnga sajârâ Kabinèt Indonesia.

Salèrana èkennal mènangka pangacarana Jessica Kumala Wongso dâlem mas'alah matè'è Wayan Mirna Salihin bân mènangka pangacarana Setya Novanto dâlem mas'alah korupsi e-KTP.Santoso, Audrey. "PK Jessica Ditolak, Otto Hasibuan: Saya Sedih". detiknews. Èaksès tangghâl 2023-10-10. Otto Hasibuan andi' sombher kasoghiyân dâri bânnya' bidang. Salaèn dâri hasèl pangacara, salèrana andi' firma hokom dhibi' anyama Otto Hasibuan & Associates, sè aberri' panghasèlan dâri mas'alah-mas'alah sè èurus sareng firma kasebbhut."4 Sumber Kekayaan Otto Hasibuan, Disebut Ayah Mirna Salihin Mustahil Enggak Terima Bayaran dari Jessica Wongso". suara.com. Èaksès tangghâl 2024-07-18. Salèrana jhughân èkennal mènangka dosèn è pan-bârâmpan Parghuruwân Tèngghi kasohor, akadhi Univèrsitas Pelita Harapan, Univèrsitas Gadjah Mada, bân Univèrsitas Jayabaya, pas èberri' gellar profèsor kahormadhân è Oktober 2014. Salèrana andi' bisnis golf sè èberri' nyama  Ottolima, bâdâ è Jhâlân Asia Afrika, Gelora, Tanah Abang, Jakarta Pusat.Pawiro, Kiswondari (2023-10-07). "Profil dan Biodata Otto Hasibuan, Pengacara Sekaligus Mertua Jessica Mila". iNews.ID. Èaksès tangghâl 2024-07-18.

 Kaodi'ân Awwâl bân Pendidikan 
Otto lahèr tangghâl 5 Mei 1955 è Pematangsiantar, Somattra Dâjâ, mènangka ana' bungso dâri sapolo satarètanan. Salèrana nyebbhut eppa'na mènangka idola bân èbhuna mènangka ghuru. Otto odi' bân mamarè pendidikan formalla è Somattra Dâjâ, èkennal  aktif è organisasi. Salèrana akuliyah è Fakultas Hokom Univèrsitas Gadjah Mada sabelluna ollè gellar master dâri Univèrsitas Teknologi Sydney, sè salèrana ajhâr parbhândhingan Hokom. Salèrana ollè Gellar Doktor Filsafat dâri Univèrsitas Gadjah Mada.Pawiro, Kiswondari (2023-10-07). "Profil dan Biodata Otto Hasibuan, Pengacara Sekaligus Mertua Jessica Mila". iNews.ID. Èaksès tangghâl 2023-10-08.Jo, Beni. "Biografi Otto Hasibuan & Kasus Besar yang Ditanganinya". tirto.id. Èaksès tangghâl 2023-10-08.

 Kaodi'ân Pribadi 
Otto akabin sareng Norwati Damanik taon 1984 bân andi' empa' ana': Putri Lihardo, Lionie Petty, Natalia Octavia, bân Yakup Putra Hasibuan.Liputan6.com (2023-08-14). "6 Potret Otto Hasibuan dan Norwati Damanik Mertua Jessica Mila, 39 Tahun Menikah". liputan6.com. Èaksès tangghâl 2023-10-08. Pottra tongghâlla, Yakup, panèka pangacara sè lahèr tangghâl 31 Agustus 1995 bân lulusan dâri Univèrsitas Indonesia bân New York University School of Law, tor akabin sareng aktris Jessica Mila tangghâl 6 Mei 2023.Sinaga, Raja Malo. "Nikahi Jessica Mila, Ini Profil Lengkap Yakup Hasibuan". detiksumut. Èaksès tangghâl 2023-10-08

 Karir 
Otto amolaè karirra mènangka pangacara bân dhâddhi bâgiyân dâri Parkompolan Perhimpunan Advokat Indonesia (PERADI), èyangka' dhâddhi komisaris bân sekretaris è ka'dissa'. taon 1986, Otto dhâddhi Bekkèl Sekretaris Jakarta è Ikatan Advokat Indonesia (IKADIN) bân èyangka' dhâddhi Katua cabang Jakarta Bârâ'.

 Sombher